Min erfaring er, at det ofte bunder i, at rytteren spænder op, når hesten ikke vil lave sidebevægelser. Så jeg synes du skal have meget i fokus, at du ikke spænder op, men selv slapper af og følger med. Hvad siger hesten til at lave kontraversader op ad langsiden??? Det er ofte nemmere for ryttere at slappe af, når man har langsiden at støtte sig til. En anden mulighed er, at hesten trænger til at besøg af en kiropraktor eller massør, fordi den måske selv også har fået nogle spændinger, der skal løsnes op.
Hej, Det er helt normalt for os mennesker at være gode til noget med den ene hånd/det ene ben og så have problemer med at gøre det samme med den modsatte hånd/det modsatte ben. Prøv bare at knappe en skjorte "omvendt" af hvad du plejer eller børst tænder med den "forkerte" hånd. Derfor kan det sagtens være dig, der sidder og blokerer for hesten i disse øvelser. Prøv at starte din ridning med at løsgøre dig selv - bevæg dine arme roligt rundt i større og større cirkler, vend din overkrop den ene og den anden vej nogle gange og hvad du ellers kan finde på af løsgørende øvelser i sadlen - sving også gerne lidt med benene, så hofterne løsnes. Så finder du ud af, om det er lige let for dig i begge sider, og hvor du evt. har nogle stivheder. Når først du er bevidst om, hvor dine stivheder sidder, kan du nemlig bearbejde det både mentalt mens du rider og fysisk med gymnastik mellem rideturene og med opvarmning før rideturen. Hvis det er hesten, der har en stivhed eller spændinger i den ene side, så prøv at sætte farten helt ned i disse øvelser, så den finder ud af at udføre dem i slowmotion. Nogle gange skal man lige give hesten chancen for at finde ud af at sætte benene der, hvor det er meningen. Sæt kravene lidt ned i en periode, indtil det begynder at gå bedre. Derefter kan du langsomt sætte kravene og tempoet i vejret igen. Sørg for at holde nogle pauser ind i mellem, hvor du løsgør hesten med f.eks. volter, slangegange og den slags. Hestens reaktioner lyder som om, den godt kunne have ondt et eller andet sted - har du haft nogen til at kigge på den? Jeg tænker på dyrlæge/kiropraktor/massør/ sadelmager eller andre fagfolk? Den kan jo være faldet, have fået et spark eller andet, der generer den. MVH Jette
Hej Petra Jeg har haft samme problem som dig med min hoppe. Når jeg ville lave sidebevægelser som fx schenkelvigninger og versader, så lavede hun dem fine med god runding i hals og nakke, når vi lavede dem på venstre volte, men så snart det foregik på højre, så spændte hun op i nakken og mistede den flotte runding. Jeg trænede videre og var meget opmærksom på, hvor jeg lagde mine ben og især, hvad jeg gjorde ved mine hænder, men synes ikke rigtig jeg kom ud af problemet. Jeg skulle så have kiropraktor (uddannet dyrlæge) til hesten - dog ikke pga mit rideproblem, men pga. generel gennemtjek. Kiropraktoren opdagede nogle spændinger i 1. nakkehvivel (eller halshvivel, nu bliver jeg lige i tvivl om hvad det hedder) Hesten fik akupunktur og laserbehandling og jeg så en tydelig reaktion fra min hest under behandlingen, hvordan hun begyndte at slappe af i hovede og nakke. Efter nogle dages pause kunne jeg ride igen, og kiropraktoren mente jeg ville kunne mærke forandringer allerede ved første ridetur efter hans behandling - ganske rigtigt, nu går hun rundt med flot hvælvet hals og nakke i sidebevægelser på begge volter!! (Og jeg har ikke gjort noget anderledes end før) Så hvis de andre rideråd, som andre har foreslået, ikke virker så synes jeg du skulle overveje en kiropraktor! Dertil så har jeg også haft gode oplevelser med at indøve nye øvelser, og især sidebevægelser, i slowmotion som Jette skriver.
det kan være stivheder og det kan også være tænderne der gør ondt..så jeg ville få den tjekket af en uddannet hestetandlæge..evt maj nicolajsen 
jeg går og overvejer hvilken pony jeg skal købe, og vil gerne høre jer hvor høj I synes den skal være, jeg er 166 og vejer omkring 80 kg. (hvilket jeg arbejder på skal blive væsenligt mindre. jeg vil helst have en pony som begge min børn på sigt også kan få glæde af, min søn er 12 år og min datter kun 1 1/2 år.. jeg overvejer meget en haflinger eller måske en nordbagge ( jeg synes bare tit at nordbagger ser meget "stærke" ud og tænker at en haflinger måske er mere "let", men måske tager jeg helt fejl.. Den skal bruges til hyggedressur, og måske kørsel.
tale for en islænder. De er også robuste og i mange str. Selv store mænd rider på dem uanset hvor store de er og hvor små hestene er. Og deres sind er fantastisk. Også overfor børn.
Hej, Du kunne evt. også prøve med en Connemara eller Welsh Cob. De har god dybde så ens ben ikke ser forfærdelig lange ud. Desuden har de god fremaddrift og dejlige bevægelser. Vi har selv begge dele og de er dejlige at arbejde med. Mht. børn er Connemara nok en smule lettere en Cob´en, som godt kan være lidt tændte.....
Jeg vil ihvertfald anbefale dig en stor og robust pony på 145+ cm. racen er for så vidt underordnet. 80 kg. fordelt på 166 cm. giver ikke det bedste udgangspunkt for en god balance på en hest, uanset at den i teorien muligvis er stor og stærk nok til at bære dig. Så jeg håber at du arbejder flittigt med vægten inden køb af pony   . Bianca *Locarno*: Det var dog et stereotypt svar...  NEJ, en islænder kan ikke på magisk vis bære kampfede voksne mænd uanset størrelsen. At man gør det på Island gør det ikke på nogen måde hverken bedre, mere rigtigt eller mere forsvarligt for hesten. Den slags standard bemærkninger viser bare, at der er mennesker der stadig har hest på baggrund af skrøner og stupide traditioner. SUK
Hej.. Hvad med en quarter eller paint? Det er tit rubuste og stabile heste, der både kan rides af børn og voksne. Dem kan man få i størrelser fra 140 til 160, og i forskellige bredder også. Og fordi det er en "western" hest behøver den jo ikke blive brugt til det, de kan også nemt gå dressur, spring og skov tur. Sari
En haflinger eller connemare er gode bud